অজয় লালচেতা
অজয় ব্রজলাল লালচেতা (গুজরাটি: અજય લાલચતા; জন্ম ২২ অক্টোবর ১৯৮৩ পরবন্দর, গুজরাট রাজ্যে) একজন ভারতীয় বংশোদ্ভুত ওমানী ক্রিকেটার। ওমানে অভিবাসনের পূর্বে লালচেতা ভারতে অনূর্ধ্ব বয়সী ক্রিকেট খেলেছে। ওমানের হয়ে ক্রিকেটে অভিষেক হয় ২০১১ সালের এসিসি টুয়েন্টি২০ কাপ প্রতিযোগিতার মধ্য দিয়ে। সে ২০১২ সালে সংযুক্ত আরব আমিরাতে আইসিসি বিশ্ব টুয়েন্টি২০ বাছাইপর্বে ৫টি ম্যাচ খেলে, যার সবকটি পূর্ণ টি২০ মর্যাদা সম্পন্ন।